नगर की सफाई व्यवस्था को सुधारने दो एंबेसडर नियुक्त, करेंगे मॉनिटरिंग
नगर की सफाई व्यवस्था में सुधार के लिए नगर परिषद ने पीआईसी में प्रस्ताव पास कर नगर के दो समाजसेवियों को एम्बेसडर नियुक्त किया है। दोनों अपनी अलग-अलग टीम बनाकर सफाई व्यवस्थाओं की मॉनिटरिंग करेंगे।
नप अध्यक्ष यशवंत सोनी ने बताया शासन के निर्देशानुसार यह नियुक्ति की गई है। 25 हजार की आबादी पर एक एंबेसडर की नियुक्त के शासन के निर्देश हैं। शहर की जनसंख्या 27 हजार है इसलिए दो की नियुक्ति की है। ये कैलाश सोनी व कैलाश आगार हैं। ये जो भी सुझाव देंगे या समस्या बताएंगे उसके अनुसार सफाई में सुधार किया जाएगा। नपा अधिकारियों के अनुसार शहर से दो टन कचरा निकलता है। इसमें 80 प्रतिशत कचरा ही ट्रेंचिंग ग्राउंड ग्राउंड पहुंच पाता है। इसके लिए सफाईकर्मी दो शिफ्ट में काम करते हैं।
प्रति व्यक्ति 400 ग्राम कचरा- स्वास्थ्य अधिकारी श्याम टांकवाल ने बताया शहर की आबादी 27 हजार है। रोज प्रति व्यक्ति 300 से 400 ग्राम तक कचरा नगर में निकलता है। इसमें से रोज 80 फीसदी तक ट्रेंचिंग ग्राउंड तक पहुंच जाता है।
हमेशा उपलब्ध रहूंगा
रोज दो घंटे दूंगा
2 टन कचरा रोज निकलता है शहर में
92 कर्मचारी लगे हैं सफाई व्यवस्था में सफाईकर्मी
22 स्थायी सफाईकर्मी हैं नपा में
70 अस्थायी सफाईकर्मी भी दे रहे सेवा
7 वाहनों से रोज उठता है कचरा
2 वाहन डोर-टू-डोर कचरा उठाने में लगे हैं
2 ई-रिक्शा भी लगे हैं व्यवस्था में
2 ट्रैक्टर-ट्रॉली व 1 जेसीबी हो रही उपयोग
नगर पंचायत उपाध्यक्ष रहे कैलाश आगार का कहना है सफाई व्यवस्था बड़ा मुद्दा है। यह सीधे तौर पर लोगों के स्वास्थ्य से जुड़ा है। इसलिए उन्हें जागरूक करना व स्वच्छता के लिए प्रेरित करना प्राथमिकता रहेगी। मैं सेवा-सहयोग के लिए हमेशा उपलब्ध रहूंगा।
एंबेसडर बने व्यापारी संघ अध्यक्ष रहे कैलाश सोनी सराफा व्यवसायी हैं। निवास वार्ड क्रमांक 12 में है। कहते हैं सफाई व्यवस्था सुधारने की शुरुआत अपने वार्ड से ही करेंगे। लोगों को जागरूक करना मुख्य ध्येय रहेगा। लोगों के सुझाव को प्राथमिकता दी जाएगी। रोज दो घंटे सेवा देंगे।
कैलाश आगार
कैलाश सोनी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva bho_Deva hin_Deva hin_Deva bho_Deva bho_Deva hin_Deva hin_Deva mai_Deva mai_Deva